31. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Β1/367 της 21-29 Νοεμ. 1996 (ΦΕΚ Β΄ 1076) Συγχώνευση εργαστηρίων και κατάργηση σπουδαστηρίου του Γενικού  Τμήματος του Εθνικού Μετσόβιου Πολυτεχνείου. 1.Τα κατά τις διατάξεις του Β.Δ.132/1962 (Α΄32), του Π.Δ.573/1981 (Α΄149) και της απόφασης Β1/29/1983 (Β΄80) Εργαστήρια «Φυσικής  Ι», «Φυσικής ΙΙ» και «Φυσικής ΙΙΙ», του Γενικού Τμήματος του Εθνικού Μετσόβιου Πολυτεχνείου συγχωνεύονται σε ένα ενιαίο  Εργαστήριο με τίτλο «Φυσικής» το οποίο εξυπηρετεί διδακτικές και ερευνητικές ανάγκες στα γνωστικά αντικείμενα της Φυσικής όπως αυτά προσδιορίζονται αναλυτικά για την πρώην ΄Εδρα Φυσικής με το Π.Δ.315/81 (Α΄91). 2.Το Σπουδαστήριο Θεωρητικής Φυσικής του ιδίου Τμήματος που προβλέπεται από το Π.Δ.573/1981 (Α΄149) και την αριθμ.Β1/29/1.2.1983 (Β΄80) υπουργική απόφαση καταργείται και ο εξοπλισμός αυτού περιέρχεται στο ενοποιημένο Εργαστήριο Φυσκής. Με την Β1/193/6-19 Αυγ.1997 (ΦΕΚ Β΄719) απόφ.Υπ. Εθν.Παιδ.και Θρησκ. α)Το κατά τις διατάξεις του Π.Δ.573/1981(ανωτ.αριθ.17) και της ΥΑΒ1/29/1.2.1983 Εργαστήριο Ψηφιακών Συστημάτων και Υπολογιστών του Τμήματος Ηλεκτρολόγων Μηχανικών και Μηχανικών Υπολογιστών, μετονομάζεται σε Εργαστήριο Υπολογιστικών Συστημάτων. β)Το κατά τις διατάξεις του Β.Δ.132/1722/2/1962 (ανωτ.αριθ.6) Εργαστήριο Ειδικής Χημικής Τεχνολογίας του Τμήματος Χημικών Μηχανικών, μετονομάζεται σε Εργαστήριο Τεχνολογίας Πολυμερών. 